Postul: InfoPro

Monitorizare: Carmen Mîrzea Vasile

Perioada: septembrie 2008

	Postul
	Ziua, ora
	Emisiunea, autorul greşelii
	Greşeala
	Varianta corectă
	Explicaţia

	InfoPro
	1.IX, 8.34
	Urechile sus!, Ernest Fazekaş 
	Chirilă s-a luat de un paparazzi, spunându-i „Să-i faci poze lu’ mă-ta şi lu’ tac-tu!”. Mamă, ce tare eşti, fratele meu!
	Chirilă s-a luat de un paparazzo
	Morfologie: Forma corectă a substantivului neologic la singular este paparazzo.

Stilistică. 

	InfoPro
	1.IX, 8.36
	Urechile sus!, Ernest Fazekaş
	ajungem la boala politicienilor, care se porcăie între ei
	ajungem la boala politicienilor, care se porcăiesc între ei
	Morfologie: Sufixul de indicativ prezent persoana a III-a, plural, este -esc.

	InfoPro
	1.IX, 9.00
	Ştirile pe scurt,
Andra Gherega
	Baie de sânge azi-noapte la Oradea. Cinci tineri au ajuns în stare critică la spital, iar alţi trei sunt anchetaţi de poliţişti, în urma unui botez dat aseară de 200 de romi.
	Baie de sânge azi-noapte la Oradea. Aseară, de la un botez la care au participat 200 de romi, cinci tineri au ajuns în stare critică la spital, iar alţi trei sunt anchetaţi de poliţişti.
	Semantică: Enunţul este construit impropriu. Nu botezul în sine este cauza celor petrecute, ci faptul că la botez au fost incidente.

	InfoPro
	1.IX, 9.01
	Ştirile pe scurt,

Andra Gherega
	După cursa de Formula 1 pe apa de pe lacul Suitghiol
	După cursa de Formula 1 pe apa lacului/pe lacul Suitghiol
	Semantică: Sintagma apa de pe lacul este greşit construită din punct de vedere semantic.

	InfoPro
	1.IX,
9.05
	Urechile sus!, Ernest Fazekaş
	el vroia, la un moment dat
	el voia, la un moment dat
	Morfologie: Folosirea formei hibride vroia. 

	
	
	
	
	
	

	
	
	
	
	
	

	InfoPro
	1.IX,

9.19
	promo la emisiunea Urechile sus!
	şi vroiam să ştiţi
	şi voiam să ştiţi
	Morfologie: Folosirea formei hibride vroia.

	InfoPro
	1.IX,
9.30
	Ştirile pe scurt,

Andra Gherega
	se aşteaptă o maximă de douăzeci şi una de grade
	se aşteaptă o maximă de douăzeci şi unu de grade
	Sintaxă: Dezacord al numeralului adjectival, care ar fi trebuit să aibă formă de masculin, singular, deoarece se acordă cu substantivul grad (de genul neutru: un grad, două grade).

	InfoPro
	1.IX,

9.37
	Urechile sus!, Ernest Fazekaş
	a intrat într-un con de umbră şi acum a dat-o din nou cu bâta-n baltă
	a intrat într-un con de umbră şi acum a dat din nou cu bâta-n baltă
	Lexic, semantică: Expresia corectă este a da cu bâta-n baltă. Prezentatorul, probabil, a suprapus mental locuţiunile a o da în bară şi a da cu bâta în baltă.

	InfoPro
	1.IX,

9.45
	Urechile sus!, Ernest Fazekaş
	zice cineva pă SMS
	zice cineva prin/într-un SMS
	Sintaxă, semantică: Folosirea nepotrivită contextual a prepoziţiei pe.

	InfoPro
	1.IX,

9.45
	Urechile sus!, Ernest Fazekaş
	câtamai nara trebuie să ai ca să-ţi încape un melc pă nas
	câtamai nara trebuie să ai ca să-ţi încapă un melc pe nas
	Morfologie: Forma corectă de conjunctiv se termină în -ă, nu în -e. (Acelaşi tip de greşeală se întâlneşte frecvent şi la verbul a avea: forma greşită de conjunctiv să aibe, în locul celei corecte să aibă.)

	InfoPro
	1.IX,

9.51
	Urechile sus!, Ernest Fazekaş
	luaţi în considerare celelalte puncte de ieşire a front... a ţării 
	luaţi în considerare celelalte puncte de ieşire din ţară/puncte de frontieră
	Semantică: Exprimare ezitantă, scuzabilă în cazul construirii spontane a enunţului, dar necorectată corespunzător.


	InfoPro
	3.IX,
8.40
	Urechile sus!, Ernest Fazekaş
	De asemenea, după deces, fundul, ca şi aşa... parte a corpului, îi rămâne neamţului. 
	sugestie: De asemenea, după deces, fundul, adică acea parte a corpului, îi rămâne neamţului.
	Sintaxă: Apariţia conjuncţiei şi din gruparea ca şi – folosită greşit, de obicei, pentru evitarea unei alăturări cacofonice – este nejustificată, greşită. 

	InfoPro
	3.IX,

8.50
	Urechile sus!, Ernest Fazekaş
	– Tu n-ai auzit de report? [ascultătorul: – Nu.] – Păi eu ce-mi bat gura de... De-azi-dimineaţă zic c-avem cel mai mare report din istorie.
	– Păi eu de ce-mi bat gura...?/– Păi, ce!? Eu îmi bat gura degeaba? De-azi-dimineaţă zic c-avem cel mai mare report din istorie.
	Sintaxă: Sintaxa acestei întrebări se caracterizează prin oralitate populară. Pronumele interogativ are o formă cazuală nepotrivită (de nominativ sau de complement direct în acuzativ).

	InfoPro
	3.IX,

9.01
	Ştirile pe scurt,

Andra Gherega
	Anul viitor vor începe fabricarea unui vehicul comercial uşor, iar, în 2010, cea a unui autoturism complet nou.
	Anul viitor [ei] vor începe fabricarea unui vehicul comercial uşor, iar, în 2010, (pe cea) a/fabricarea unui autoturism complet nou.
	Sintaxă: Lipsa prepoziţiei pe înaintea formei de demonstrativ.

	InfoPro
	3.IX,

9.15
	Urechile sus!, Ernest Fazekaş
	şi ca maseoră o... îl poţi aduce pe nea Trombon
	şi, în loc de maseuză [masöză], îl poţi aduce pe nea Trombon/şi, ca maseur [masör], îl poţi aduce pe nea Trombon
	Morfologie: Forma corectă de feminin a substantivului neologic maseur [masör] este maseuză [masöză].
Sintaxă: Substantivul de genul feminin maseoră (corect morfologic: maseuză) anticipează un grup nominal de genul masculin (nea Trombon), deci circumstanţialul de relaţie ar fi trebuit să fie tot de genul masculin.

	InfoPro
	3.IX,

9.20
	Urechile sus!, Ernest Fazekaş
	Ne vei auzi în telefon, da?

Ne auzi în telefon, crede-mă!
	Ne vei auzi la telefon, da?

Ne auzi la telefon, crede-mă!
	Sintaxă, semantică: Prepoziţia în este folosită neadecvat contextual.

	InfoPro
	6.IX,
9.47
	Muzică & Ştiri, 
Toni Robert
	douăzeci şi una de grade se înregistrează în Buzău
	douăzeci şi unu de grade se înregistrează în Buzău
	Sintaxă: Dezacord în gen între numeralul adjectival şi substantivul determinat (grad, de genul neutru: un grad, două grade)

	InfoPro
	6.IX,

10.00
	Ştirile pe scurt,
Georgiana Nemţuc
	în bătălia cu ucrainienii;
care susţin că ucrainienilor li se cuvin cam toate resursele
	în bătălia cu ucrainenii;

care susţin că ucrainenilor li se cuvin cam toate resursele
	Lexic: Forma corectă a substantivului, conform dicţionarelor, este ucrainean, -ă, ucraineni, -e.

	InfoPro
	6.IX,

10.03
	Ştirile pe scurt,

Georgiana Nemţuc
	este povestea terifiantă a unei suedeze sechestrată şi abuzată de partenerul ei.
	este povestea terifiantă a unei suedeze sechestrate şi abuzate de partenerul ei.
	Sintaxă: Adjectivele participiale ar fi trebuit să fie acordate în caz cu substantivul regent în genitiv (unei suedeze).

	InfoPro
	6.IX,

10.27
	Muzică & Ştiri, 

Ionuţ Dragu
	În câteva minute, ne întâlnim la InfoPro cu Rihanna, dar şi Jesse McCartney
	În câteva minute, ne întâlnim la InfoPro cu Rihanna, dar şi cu Jesse McCartney.
	Sintaxă: Omiterea prepoziţiei cu la cel de-al doilea element al grupului coordonat adversativ este greşită.

	InfoPro
	8.IX,
7.23
	Horoscop,
Neti Sandu
	S-or fi făcut nişte încurcături, te pomeni... Să sperăm că nu.
	S-or fi făcut nişte încurcături, te pomeneşti... Să sperăm că nu.
	Morfologie: Verbul a se pomeni se conjugă la prezent singular, persoana a II-a, cu sufixul ‑esc (te pomeneşti).

	InfoPro
	10.IX,
10.04
	Ştirile pe scurt,

Andra Gherega
	un eveniment cosmic care va marca stingerea unei civilizaţii şi naşterea alteia nouă.
	un eveniment cosmic care va marca stingerea unei civilizaţii şi naşterea alteia noi.
	Sintaxă: Adjectivul nouă ar fi trebuit să se acorde şi în caz (nu numai în gen) cu pronumele alteia.

	InfoPro
	12.IX,
15.30
	Ştirile pe scurt,

Lucian Cambeşteanu
	în rândul elevilor, studenţilor şi a personalului didactic 
	în rândul elevilor, al studenţilor şi al personalului didactic
	Sintaxă: Dezacord în gen al pronumelui semiindependent (care reia substantivul de genul masculin rândul).

	InfoPro
	18.IX,
7.01
	Ştirile pe scurt,

Mihai Livadaru
	a dat gol, dar care a fost anulat pe motiv de fault
	a dat gol, dar acesta a fost anulat pe motiv de fault/a dat gol, gol care a fost anulat pe motiv de fault
	Sintaxă: Utilizarea greşită a pronumelui relativ în locul celui demonstrativ.

	InfoPro
	18.IX,

7.04
	Ştirile pe scurt,

Mihai Livadaru
	Cine nu acceptă să le consolideze va fi nu doar amendat, dar se alege şi cu dosar penal.
	Cine nu acceptă să le consolideze nu va fi doar amendat, ci se va alege şi cu dosar penal.
	Sintaxă: Neconcordanţa timpurilor verbale în enunţ.

	InfoPro
	18.IX,

7.36, 7.37
	Urechile sus!, prezentator
	un avion cu numele ei pe fuselaj;
va purta numele său pe fuselaj?

dăruiţi-i ceva cu numele ei pe fuselaj
	un avion cu numele ei pe fuzelaj;
va purta numele său pe fuzelaj?

dăruiţi-i ceva cu numele ei pe fuzelaj
	Ortoepie, lexic: Forma corectă a neologismului este cu -s-, nu cu -z-.

	InfoPro
	18.IX,

8.04
	Sport, George Trandafir


	Steaua a lăsat doar pe CFR Cluj să se mândească pentru o victorie în Champions League.
	Steaua a lăsat-o doar pe CFR Cluj să se bucure de o victorie în Champions League.
Sau:

Doar CFR Cluj se mândreşte/se poate mândri cu o victorie în Champions League, nu şi Steaua.
	Sintaxă: Verbul a se mândri nu se construieşte cu prepoziţia pentru, ci cu prepoziţia cu. În acest context (cu verbul la indicativ prezent, persoana a III-a, singular), s-ar fi produs o cacofonie (să se mândrească cu), care ar fi putut fi evitată prin schimbarea verbului, nu a prepoziţiei.

	InfoPro
	18.IX,

8.11
	Urechile sus!, Ernest Fazekaş
	Pe SMS se cere foarte tare melodia
	Prin SMS se cere foarte tare/mult melodia
	Sintaxă, semantică: Folosirea nepotrivită a prepoziţiei pe, în locul lui prin.

	InfoPro
	18.IX,

8.21
	Horoscop,
Neti sandu
	O să vă treziţi cu nişte bani, deşi eraţi convinşi că acea persoană care vă era datoare o să-i facă uitaţi pe aceşti bani.
	O să vă treziţi cu nişte bani, deşi eraţi convinşi că acea persoană care vă era datoare o să facă uitaţi aceşti bani.
	Sintaxă: Marcarea complementului direct prin pe şi dublarea, în acest caz, nu sunt corecte. (Este vorba, probabil, de o extindere afectivă a marcării complementului direct, specifică limbii vorbite).

	InfoPro
	18.IX,

8.31
	Ştirile pe scurt,

Andra Gherega
	Finanţatorul spune că echipei sale i-a fost anulat un gol valabil la Bogdan Stancu şi promite...
	Finanţatorul spune că echipei sale i-a fost anulat un gol valabil al lui Bogdan Stancu şi promite...
	Sintaxă: Construcţia gol valabil la + nume de jucător pare un stereotip în limbajul fotbalistic actual. Folosirea ei în locul celei cu genitivul este nefirească.

	InfoPro
	18.IX,

9.10
	Urechile sus!, prezentator
	lasă-mă să continuu
	lasă-mă să continui
	Morfologie: Conform DOOM2, verbul a continua are la indicativ şi conjunctiv prezent, persoana I singular, forma (eu) (să) continui.


Recomandări
● exprimări neadecvate discursului public


– o formaţie care îşi cam băga picioarele în ultimele minute (InfoPro, 18.IX, 7.21, Urechile sus!, prezentator);

– Vai, ce nasol! (InfoPro, 18.IX, 7.52, Urechile sus!, prezentator);

– am văzut aceeaşi delăsare şi aceeaşi... băga-mi-aş, că şi-aşa... hai, las-o încolo, că nu mai... mă fluieră şi ăştia... (InfoPro, 18.IX, 8.10, Urechile sus!, prezentator);

– i-a cam luat faţa Elenei Băsescu (InfoPro, 1.IX, 9.25, Urechile sus!, prezentator);

– a reuşit să se scoată cu două dintre dosarele penale (InfoPro, 18.IX, 9.11, Urechile sus!, prezentator);

– Calul, şi el, derutat un pic de furtună, făcea ca toţi dracii, dar mirele a ajuns bine la locaţie. Locaţie unde, la un moment dat, din spumele mării, tot a apărut cineva. N-a apărut mireasa, a apărut un scafandru, care a adus din fundul mării, sau din fundul nu ştiu cui, o scoică... (InfoPro, 1.IX, 9.07, Urechile sus!, Ernest Fazekaş).
● enunţuri construite neglijent

– Aşa că, Marea Britanie, încetaţi cu miştourile la adresa noastră şi curăţaţi-vă gunoaiele! Ha-ha-ha! (InfoPro, 1.IX, 8.37, Urechile sus!, Ernest Fazekaş) – recomandat: Aşa că, britanicilor, încetaţi cu miştourile la adresa noastră şi curăţaţi-vă gunoaiele! Sau: Aşa că, Marea Britanie, încetează/să încetezi cu miştourile la adresa noastră şi curăţă-ţi/să-ţi cureţi gunoaiele!

– Nenea, vorbeam de Aeroportul Otopeni şi probabil că există şi acolo fetiţe, dar nu este... nu e-n meniu. E la extra. (InfoPro, 1.IX, 9.51, Urechile sus!, Ernest Fazekaş) – corect: Vorbeam de Aeroportul Otopeni şi probabil că există şi acolo fetiţe, dar nu sunt... nu-s în meniu. Sunt la extra.

● cacofonii, divagaţii inutile

– Eu, să fiu la volan, să ascult InfoPro şi să aud la un moment dat o astfel de muzică care se va auzi imediat, după ce voi termina să vorbesc, aş rămâne interzis. Uite o muzică care îţi distrage atenţia! (InfoPro, 1.IX, 8.47, Urechile sus!, prezentator).

